CNS กำไรดี แต่หุ้นไม่ถึงรายย่อย!
ถ้าพูดถึงผลประกอบการของ CNS พบว่า เติบโตแข็งแกร่งมาอย่างต่อเนื่อง ดูได้จากในปี 2556 ถึงปัจจุบัน สำหรับปี 2556 มีกำไรสุทธิ 394.04 ล้านบาท ต่อมาในปี 2557 มีกำไรสุทธิ 425.21 ล้านบาท ส่วนในปี 2558 มีกำไรสุทธิ 415.96 ล้านบาท และในปี 2559 มีกำไรสุทธิ 412.18 ล้านบาท นับเป็นจุดแข็งที่หลีกเลี่ยงไม่ได้
6 พ.ค. 2560

คุณค่าบริษัท
ถ้าพูดถึงผลประกอบการของ บริษัทหลักทรัพย์ โนมูระ พัฒนสิน จำกัด (มหาชน) หรือ CNS พบว่า เติบโตแข็งแกร่งมาอย่างต่อเนื่อง ดูได้จากในปี 2556 ถึงปัจจุบัน สำหรับปี 2556 มีกำไรสุทธิ 394.04 ล้านบาท ต่อมาในปี 2557 มีกำไรสุทธิ 425.21 ล้านบาท ส่วนในปี 2558 มีกำไรสุทธิ 415.96 ล้านบาท และในปี 2559 มีกำไรสุทธิ 412.18 ล้านบาท นับเป็นจุดแข็งที่หลีกเลี่ยงไม่ได้
ที่สำคัญ ล่าสุดในผลการดำเนินงานไตรมาส 1 สิ้นสุดวันที่ 31 มีนาคม 2560 บริษัทมีรายได้รวมขยับขึ้นมาอยู่ที่ 463.33 ล้านบาท จากงวดเดียวกันของปีก่อน 384.75 ล้านบาท เป็นผลมาจากรายได้ค่านายหน้าเพิ่มขึ้น และรายได้ค่าธรรมเนียมและบริการเพิ่มขึ้น ส่งผลให้บริษัทมีกำไรขยับขึ้นมาอยู่ที่ 119.36 ล้านบาท หรือ 0.06 บาทต่อหุ้น จากงวดเดียวกันของปีก่อน 87.54 ล้านบาท หรือ 0.04 บาทต่อหุ้น
นับเป็นไปตามสภาพของบริษัทที่ยังมุ่งเน้นที่จะเป็นบริษัทหลักทรัพย์ชั้นนำของประเทศ ที่ให้บริการครบวงจร มีคุณภาพ โดยใช้เทคโนโลยีที่ทันสมัย มีการพัฒนาความรู้ความสามารถของที่ปรึกษาการเงินและการลงทุนอย่างต่อเนื่อง มีการพัฒนาบทวิเคราะห์หลักทรัพย์และระบบสารสนเทศให้มีคุณภาพสูงและครอบคลุมบริษัทจดทะเบียน/อุตสาหกรรมมากขึ้น เพื่อใช้เป็นเครื่องมือสร้างความแตกต่างของผลิตภัณฑ์และบริการ อันจะช่วยให้บริษัทฯ เพิ่มความสามารถในการแข่งขันและเพิ่มส่วนแบ่งตลาดได้
แม้ว่าผลการประกอบการมีความแข็งแกร่งต่อเนื่อง เป็นหุ้นที่พื้นฐานดี แต่มีสิ่งที่นักลงทุนต้องขบคิด คือเป็นหุ้นที่เปอร์เซ็นต์สัดส่วน Free Float ต่ำ มีเพียง 14.18% เป็นการถือหุ้นของผู้ถือหุ้นรายย่อยที่น้อยมาก ซึ่งจะทำให้การเคลื่อนไหวของราคาหุ้นถูกควบคุมโดยนักลงทุนรายใหญ่ที่ถือหุ้นได้ง่าย เมื่อเจ้าของหุ้นต้องการให้ราคาหุ้นขึ้นหรือลง ทิศทางราคาก็จะเคลื่อนไหวอย่างหวือหวามากกว่าหุ้นที่มีFree Float สูง
เนื่องจาก CNS มีผู้ถือหุ้นรายใหญ่โดยเฉพาะ NOMURA SINGAPORE LIMITED-NOMURA ASIA INVESTMENT SINGAPORE ซึ่งถือหุ้นไปแล้ว 85.78% นับว่าถือหุ้นสูงมาก และสามารถทำให้ราคาหุ้นไม่สามารถเคลื่อนไหวได้อย่างคล่องตัว จึงทำให้หุ้นตัวนี้หมดเสน่ห์ไปโดยปริยาย เพราะนักลงทุนรายย่อยไม่สามารถเข้าถึง
ดังนั้นหากจะให้หุ้นหวือหวาขึ้นได้ ผู้ถือหุ้นใหญ่ควรเสนอขายหุ้นเพิ่มให้นักลงทุนรายย่อย การแตกมูลค่าหุ้น หรือการจ่ายหุ้นปันผล
ส่วนดังกล่าวจะทำให้ CNS มีเสน่ห์ขึ้นมาได้!!
…
ผู้ถือหุ้นรายใหญ่
รายชื่อกรรมการ